**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir nodrošināt ārvalstu pilna laika un apmaiņas studentiem kvalitatīvu studiju procesa norisi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ir izstrādāts, pamatojoties uz Covid-19 infekcijas izplatības pārvaldības likuma 4. panta 8. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka no 2021.gada 15.janvāra ieceļojot Latvijā (un citās Baltijas valstīs) gan ar pasažieru pārvadājumiem, gan personisko transportlīdzekli, ir jāuzrāda apliecinājums par negatīvu Covid-19 testa rezultātu, kas jāveic ne agrāk kā 72 stundas pirms iekāpšanas pārvadātāja transportlīdzeklī vai pirms Latvijas robežas šķērsošanas individuāli, ir jāpapildina noteikumu Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk - noteikumi) 27.2.2. apakšpunkts nosakot, ka izglītības iestāde informē studējošos par ierašanās nosacījumiem un testa veikšanu. Nemainīgs paliek nosacījums, ka pēc ieceļošanas no ārvalstīm ar augstu inficēšanās risku ir jāievēro 10 dienu pašizolācija, kā arī citas Slimību profilakses un kontroles centra epidemioloģiskās drošības norādes.  Augstākās izglītības iestādes studiju procesu organizē atbilstoši noteikumu 27.2. apakšpunktam un Ministru kabineta 2020.gada 6.novembra rīkojumam Nr.655 „Par ārkārtējās situācijas izsludināšanu” nosacījumiem, bet tā kā vairākām augstskolām ir būtiskas grūtības organizēt attālinātu studiju procesu asinhroniskā režīmā (tai skaitā studējošie var atrasties dažādās laika zonās vai studiju procesam nepieciešamie resursi var būt ierobežoti lokālā pieejamībā), tad, neskatoties uz to, ka pamatā studiju process pašlaik notiek attālināti, ārvalstu studējošiem rodas nepieciešamība ierasties Latvijā. Ņemot vērā iepriekšminēto, tiek svītrots noteikumu 27.2.6. apakšpunkts un vienlaikus tiek grozīts 37.9. apakšpunkts, nosakot, ka ārvalstu pilna laika un apmaiņas studenti, ja tas ir nepieciešams produktīvākai studiju programmas apguvei un, piemēram, augstskola vai koledža nevar pilnvērtīgi nodrošināt kvalitatīvu studiju procesu attālināti, piemēram, asinhroniskā režīmā, var ierasties Latvijā.  Jāmin, ka daudzās ārvalstīs tāpat kā Latvijā ir spēkā stingri noteikumi, kas ierobežo pārvietošanos u.c., tāpēc nav paredzama būtiska ārvalstu studējošo ierašanās. Vienlaikus augstākā izglītības iestāde atbilstoši noteikumu nosacījumiem sniedz informāciju un atbalstu studējošam, tai skaitā īstenot pašizolāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, augstskolas un koledžas. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz augstskolām, koledžām un ārvalstu studentiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību, administratīvais slogs būs augstskolām un koledžām. |
| 3. | Administratīvo izmaksu monetārs novērtējums | Administratīvās izmaksas monetāro izvērtējamu nav iespējams veikts, jo tas ir katras augstskolas un koledžas kompetencē, kura risinās jautājumu par studiju procesa nodrošināšanas iespējām ārvalstu studentiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Attiecībā uz ierobežojumiem, kas saistīti ar valstī noteiktajiem ierobežojumiem ārkārtējās situācijas laikā šos noteikumus piemēro kompleksi ar Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” ietvertajām normām. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to elektroniski izplatīt augstskolām un koledžām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums nodrošina radot labvēlīgākus apstākļus studiju procesa nodrošināšanai ārvalstu studentiem. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Projekta izpilde neietekmē projekta izstrādē iesaistītās institūcijas funkcijas un uzdevumus. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Ivsiņa, 67047874

[Daiga.Ivsina@izm.gov.lv](mailto:Daiga.Ivsina@izm.gov.lv)

Karelova,67047982

[dana.karelova@izm.gov.lv](mailto:dana.karelova@izm.gov.lv)